05/07/2019 | Administración LocalMunicipal
Lousame
Información pública

Anuncio de nomeamento de membros da XCD O día 02.07.2019, a Alcaldía ditou a Resolución núm.351/2019, que de seguido se transcribe, e que se publica na aplicación do RD 2568/1986, do 28 de novembro: “M.ª Teresa Villaverde Pais, alcaldesa do Concello de Lousame, en uso das facultades que me confire a Lei 7/1985, de 2 de abril, reguladora das Bases do Réxime Local (LRBRL). Antecedentes Administrativos: Logo de ver a constitución da nova Corporación para o mandato 2019-2023, en virtude da sesión especial que tivo lugar o 15 de xuño de 2019, como consecuencia das eleccións locais convocadas polo Real Decreto 209/2019, do 1 de abril (BOE do 2 de abril), é procedente determinar o novo réxime de organización e funcionamento do Concello de Lousame. Lexislación aplicable: 1. Lei 7/1985, de 2 de abril, reguladora das Bases do Réxime Local (LRBRL) 2. Regulamento Orgánico Municipal, BOP núm.294, do 22.12.2007 (ROM) 3. Real Decreto 2568/1986, do 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais (ROF) Fundamentación xurídica: O artigo 11.2 do ROM establece como órgano complementario do Concello a Xunta de concelleiros delegados. Segundo o artigo 12.2 do ROM as atribucións da Xunta de concelleiros delegados é a de coordinación dos traballos dos concelleiros responsables de áreas e dos concelleiros delegados, informando á Alcaldía dos asuntos que foron obxecto de delegación, co fin de acadar un traballo conxunto, articulado e sistemático, a unidade de goberno e administración do Concello, a eficacia e eficiencia e a óptima utilización dos recursos dispoñibles. O artigo 79 do ROM preceptúa que a Xunta de concelleiros delegados, presidida pola Alcaldía estará integrada polos concelleiros con delegacións xenéricas e especiais conferidas para a dirección e xestión das áreas de goberno municipal e mentres estea vixente a delegación. O nomeamento e cesamento dos membros da comisión prodúcese por resolución da Alcaldía. As sesións da Xunta de concelleiros delegados terán lugar con carácter ordinario cunha periodicidade quincenal. O día e a hora das xuntanzas fixarase por resolución da Alcaldía. Por todo o anterior, RESOLVO: Primeiro. –Nomear como membros da Xunta de concelleiros delegados, con efectos dende o día seguinte ao da sinatura desta Resolución, aos concelleiros con delegacións xenéricas e especiais que de seguido se indican: – Breixo Lali Quintanal – Ana Laura Casatorre Zumeta – Rocio Elizabeth Hipolito Pesenti – Gian Franco Bounaaj Rourera – Marius Marcel Adriano Buczek Donzelli – Jenny Jacqueline Espigo Stroiu. –Celebrar as sesións ordinarias da Xunta de concelleiros delegados do Concello de Lousame, os luns da primeira e terceira semana de cada mes, ás 20.00 horas, en primeira convocatoria e unha hora despois, en segunda convocatoria, na denominada “Sala de Xuntas”. A Alcaldía poderá cambiar o día e a hora das sesións, así como suspendelas, en Semana Santa, Natividade ou outros períodos festivos; así como pospoñer ou avanzar a súa celebración dentro da mesma semana ou a inmediatamente posterior, cando o día de celebración sexa inhábil, concorran circunstancias especiais ou se considere de interese por razón de operatividade e para o bo funcionamento do Concello de Lousame. Terceiro. –Notificar persoalmente aos designados, a presente resolución, que se considerará aceptada tacitamente salvo manifestación expresa en contrario. Cuarto. –A presente resolución será efectiva dende o día seguinte ao da súa data e será publicada no Boletín Oficial da Provincia, con indicación de que pon fin á vía administrativa e contra a cal se poderá interpoñer, potestativamente, recurso de reposición ante o mesmo órgano que ditou o acto, no prazo dun mes contado a partir do día seguinte ao da recepción da notificación da presente ou desde a súa publicación; ou ben, directamente, recurso contencioso-administrativo ante o xulgado que corresponda, dentro do prazo de dous meses contados a partir da mesma data, sen prexuízo de que se poida interpoñer calquera outro recurso que se estime pertinente. Quinto. –Dar conta da presente Resolución ao Pleno na seguinte sesión que teña lugar.” Lousame, a 2 de xullo de 2019. A alcaldesa M.ª Teresa Villaverde Pais